

**Tárgy: A pénzbeli és természetbeni szociális**

**támogatások rendszeréről és gyermekvédelmi ellátásokról szóló 6/2018. (V. 28.)**

**rendelet módosítása**

**ELŐTERJESZTÉS**

**Csemő Község Képviselő-testületének**

**2019. január 29-én tartandó ülésére**

**Tisztelt Képviselő-testület!**

A tanyagondnoki szolgáltatás átszervezésének végrehajtásához szükséges a pénzbeli és természetbeni szociális támogatások rendszeréről és gyermekvédelmi ellátásokról szóló 6/2018. (V. 28.) rendelet módosítása.

A rendelet 20. §-ának (1) bekezdése rögzíti, hogy az alapellátási feladatokat 4 tanyagondnoki szolgálat keretében biztosítja az önkormányzat. A (2) bekezdés pedig tartalmazza a szolgálatok körzethatárait.

A korábbi döntésnek megfelelően a 4 tanyagondnoki körzetet újra felosztottuk úgy, hogy a község teljes területén 3 körzet alakuljon ki.

A felosztás eredményeképpen az alábbi körzetek kialakítására teszek javaslatot:

1. Hosszú-Csemő településrész (1-15 dűlő, Jáger út, Fő út, Mikebudai út, Ceglédi út bal oldala a Ceglédi határig)
2. A Ceglédi út belterületig tartó szakasza és a hantházai településrész
3. A Ceglédi út jobb oldala a Ceglédi határig és az Alsó-Csemő településrész a nyársapáti és nagykőrösi határig

A fentiek alapján a rendelet 20. §. (1) és (2) bekezdése helyébe az alábbi rendelkezés lép:

1. **Csemő Község Önkormányzata a külterületi lakosság szociális alapellátási feladatait 3 tanyagondnoki szolgálat keretében biztosítja.**
2. **A tanyagondnoki szolgálat körzethatárai:**

**- Hosszú-Csemő településrész (1-15 dűlő, Jáger út, Fő út, Mikebudai út, Ceglédi út bal oldala a**

**Ceglédi határig)**

**- A Ceglédi út belterületig tartó szakasza és Hantháza településrész**

**- A Ceglédi út jobb oldala a Ceglédi határig és az Alsó-Csemő településrész a nyársapáti és nagykőrösi határig.**

A 2019. évi költségvetési törvényben szociális ellátásokra biztosított keretösszeg lehetővé teszi, hogy a 4 éve változatlan települési támogatás összegét 3.500.- Ft-ról 5.000.- Ft-ra emelje meg a testület.

**Ezért a rendelet 8. § (5) bekezdésében szereplő közüzemi díj támogatás összegét javaslom 5.000.- Ft-ra változtatni.**

A 65 év feletti csemői lakosok karácsonyi ajándékára a rendelet 2.500.- Ft/fő összeget biztosít. Annak érdekében, hogy az elmúlt két évben kialakított csomagösszetételt biztosítani lehessen 2019-ben, az összeget meg kell emelni 4.000.- Ft-ra.

**Ezért a rendelet 7. §. (2) bekezdésében szereplő 2.500.- Ft-os összeget javaslom 4.000.- Ft-ra megemelni.**

A javasolt változtatásokat a rendelet-tervezet vastag betűvel tartalmazza, a rendelet egyéb rendelkezései a zárórendelkezés kivételével változatlanul maradnak.

A fentiek alapján kérem a Tisztelt Képviselők, hogy az előterjesztés megtárgyalását követően a rendelet elfogadni szíveskedjenek.

Csemő, 2019. január 23.

Dr. Lakos Roland

polgármester